Борис Младенов-Young
Предначертан е моят жизнен път…

chitanka.info

Предначертан е моят жизнен път

от личната съдба, от мен самия;

На следказармения кръстопът

и с вързани очи ще го открия.

С една мечта от рано заживях,

напътстван от звездата пътеводна,

и поприще в живота си избрах —

професия хуманна, благородна.

Аз имам ясна, неотклонна цел.

Решено е. Ще следвам медицина.

С разперени криле на млад орел

на есен в столицата ще замина.

Нататък Алма Матер ме зове —

не може никой с нищо да ме спре!

с. Лехчево — 1959 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.